## ROMÂNIA

## JUDEȚUL CLUJ

## COMUNA VALEA IERII

CONSILIUL LOCAL

H O T Ă R Â R E

privind aprobarea prelungirii termenului de închiriere a pajiştilor aflate în domeniul privat al Comunei Valea Ierii, judeţul Cluj, prin semnarea de acte adiţionale în acest sens

Consiliul Local al comunei Valea Ierii, întrunit în şedinţa ordinară din data de 17.02.2020,

În vederea aprobării prelungirii termenului de închiriere a pajiştilor aflate în domeniul privat al Comunei Valea Ierii din judeţul Cluj, prin semnarea de acte adiţionale în acest sens,

Având în vedere Referatul de aprobare nr. 344 din 17.02.2020, întocmit de Primarul Comunei Valea Ierii, precum şi Avizul comisiei de specialitate a consiliului local,

Văzând Hotărârea Consiliului Local Valea Ierii nr.6 din 23.01.2014 privind aprobarea închirierii prin licitaţie publică a pajiştilor aflate în domeniul privat al comunei Valea Ierii, a documentelor de licitaţie, în vederea atribuirii contractelor de închiriere a pajiştilor, aflate în proprietatea privată a comunei Valea Ierii, în suprafaţă de 340 ha, conform dispoziţiilor OUG nr.34/2013, precum şi Hotărârea Consiliului Local Valea Ierii nr.27 din 28.05.2015 privind aprobarea prelungirii termenului de închiriere a pajiştilor aflate în domeniul privat al Comunei Valea Ierii,

Tinand cont – în principal – de prevederile următoarelor acte normative:

- O.U.G. nr.57/2019 privind Codul Administrativ, art.129, alin.2, lit.c), dispoziţiile aceluiaşi articol, alin.6, lit.b), precum si alin.14,

- Ordinul Ministrului agriculturii, alimentatiei si padurilor si al Ministrului administratiei publice nr. 226/235/2003 pentru aprobarea Strategiei privind organizarea activitatii de imbunatatire si exploatare a pajistilor la nivel national, pe termen mediu si lung, cu modificarile si completarile ulterioare;

 - O.U.G. nr.34/2013 privind organizarea, admninistrarea si exploatarea pajistilor permanente si pentru modificarea si completarea Legii fondului funciar nr.18/1991, astfel cum a fost modificata aceasta reglementare prin urmatoarele acte: Legea nr.86/2014, OUG nr.63/2014, OUG nr.15/2015, Legea nr.159/2016, Legea nr.44/2018, Legea nr.75/2019, OUG nr.78/2019 si ale Ordinului 407/ 2051/2013, pentru aprobarea contractelor-cadru de concesiune si inchiriere a suprafetelor de pajisti aflate in domeniul public si privat al comunelor, oraselor, respectiv al municipiilor;

 (*Initial, la momentul închirierii acestor terenuri, art.9, al.2 din O.U.G. nr.34/2013 prevedea că durata închirierii este de maxim 5 ani;*

 *Conform modificărilor aduse textului prin Legea nr.44/2018, durata închirierii terenurilor din domeniul privat – păşune este reglementată la o perioadă cuprinsă între 7 şi 10 ani, de asemenea textul legal precizând că închirierea se face prin atribuire directă, la cererea crescătorilor de animale membri ai colectivităţii locale care au animale înregistrate în Registrul Naţional al Exploataţiilor*).

 - Codul civil al României.

Fiind îndeplinite prevederile art.134 si urmatoarele din O.U.G.nr.572019, privind Codul Administrativ ,

 În temeiul drepturilor conferite de art.139 și art.196, alin.1 lit.a) din O.U.G.nr.57/2019, privind Codul administrativ,

H O T Ă R Ă Ș T E:

**Art.1** - Se aprobă prelungirea termenului de închiriere a pajiştilor aflate în domeniul privat al Comunei Valea Ierii din judeţul Cluj cu un an, adică până la finele anului 2021, în vederea finalizării programelor derulate prin APIA şi prin raportare la (*încadrare în*) textul art.9, alin.2 din O.U.G. nr.34/2013, astfel cum a fost acesta modificat prin Legea nr.44/2018.

 **Art.2** - Cu semnarea actelor aditionale de prelungire, din partea Comunei Valea Ierii se împuterniceşte primarul comunei.

**Art.3** - Prezenta se comunica primarului comunei, compartimentelor de specialitate din cadrul Primăriei Valea Ierii, Institutiei Prefectului Judetului Cluj, locatarilor din contractele de închiriere pajişti.

 Președinte de ședință, Contrasemnează:

 Paul-Vasile Michile Secretar general,

 Nelia-Crenguța Mariș

**Nr.5 din 17.02.2020**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*

R O M Â N I A

JUDETUL CLUJ

**COMUNA VALEA IERII**

### PRIMĂRIA

Nr. 344/ 7.02.2020

# **REFERAT**

*Privind proiectul de hotărâre privind aprobarea prelungirii termenului de închiriere a pajiştilor aflate în domeniul privat al Comunei Valea Ierii din judeţul Cluj, prin semnarea de acte adiţionale în acest sens*

La elaborarea proiectului de hotarare de consiliu local, a fost avut in vedere, in principal, urmatorul **cadru legislativ**:

- O.U.G. nr.57/2019 privind Codul Administrativ, în special disp. art.129, alin.2, lit.c), dispoziţiile aceluiaşi articol, alin.6, lit.b), precum si alin.14;

- Ordinul Ministrului agriculturii, alimentatiei si padurilor si al Ministrului administratiei publice nr. 226/235/2003 pentru aprobarea Strategiei privind organizarea activitatii de imbunatatire si exploatare a pajistilor la nivel national, pe termen mediu si lung, cu modificarile si completarile ulterioare;

 - O.U.G. nr.34/2013 privind organizarea, admninistrarea si exploatarea pajistilor permanente si pentru modificarea si completarea Legii fondului funciar nr.18/1991, astfel cum a fost modificata aceasta reglementare prin urmatoarele acte: Legea nr.86/2014, OUG nr.63/2014, OUG nr.15/2015, Legea nr.159/2016, Legea nr.44/2018, Legea nr.75/2019, OUG nr.78/2019 si ale Ordinului 407/ 2051/2013, pentru aprobarea contractelor-cadru de concesiune si inchiriere a suprafetelor de pajisti aflate in domeniul public si privat al comunelor, oraselor, respectiv al municipiilor;

 (*dacă initial, la momentul închirierii acestor terenuri, art.9, al.2 din O.U.G. nr.34/2013 prevedea că durata închirierii este de maxim 5 ani, conform modificărilor aduse textului prin Legea nr.44/2018, durata închirierii terenurilor din domeniul privat – păşune este reglementată la o perioadă cuprinsă între 7 şi 10 ani, de asemenea textul legal precizând că închirierea se face prin atribuire directă, la cererea crescătorilor de animale membri ai clectivităţii locale care au animale înregistrate în Registrul Naţional al Exploataţiilor*).

 - Codul civil al României.

Consiliul Local Valea Ierii a adoptat anterior Hotărârea nr.6 din 23.01.2014 privind aprobarea închirierii prin licitaţie publică a pajiştilor aflate în domeniul privat al comunei Valea Ierii, a documentelor de licitaţie, în vederea atribuirii contractelor de închiriere a pajiştilor, aflate în proprietatea privată a comunei Valea Ierii, în suprafaţă de 340 ha, conform dispoziţiilor OUG nr.34/2013, precum şi Hotărârea nr.27 din 28.05.2015 privind aprobarea prelungirii termenului de închiriere a pajiştilor aflate în domeniul privat al Comunei Valea Ierii.

**Având în vedere cererile crescătorilor de animale din Comuna Valea Ierii, judeţul Cluj, şi ţinând cont de modificarea prin lege a perioadei pentru care contractele de închiriere pajişti se pot încheia valabil şi legal, se impune semnarea unor acte adiţionale prin care să se adapteze perioada de contract dispoziţiilor legislative, dispoziţii care au avut în vedere posibilitatea de corelare a acestor contracte cu programele de fonduri europene de finanţare derulate prin Agenţia de Plăţi şi Intervenţie pentru Agricultură.**

În plus, **chiar contractele de închiriere pajişti din domeniul privat al comunei au fost încheiate cu posibilitate de prelungire, prin corelarea duratei acestor contracte cu programele de finanţare APIA** (conform dispoziţiilor contractuale).

Astfel, se propune prelungirea termenului de închiriere a pajiştilor aflate în domeniul privat al Comunei Valea Ierii din judeţul Cluj cu un an, adică până la finele anului 2021, în vederea finalizării programelor derulate prin APIA şi prin raportare şi încadrare în textul art.9, al.2 din O.U.G. nr.34/2013, astfel cum a fost acesta modificat prin Legea nr.44/2018.

 Cu semnarea actelor aditionale de prelungire, din partea Comunei Valea Ierii se propune a se împuterniceşti primarul comunei.

Fata de cele de mai sus, am intocmit un proiect de hotarare ce urmeaza sa parcurga etapele prevazute de lege.

### **PRIMAR,**

Duma Gabriel-Alexandru

# ROMANIA

# JUDEŢUL CLUJ

COMUNA VALEA IERII

**PRIMĂRIA**

Nr. 345 / 7.02.2020

## **Raport**

*La proiectul de hotărâre privind aprobarea prelungirii termenului de închiriere a pajiştilor aflate în domeniul privat al Comunei Valea Ierii din judeţul Cluj, prin semnarea de acte adiţionale în acest sens*

**Compartimentul Contabilitate-Registru agricol**, în calitate de compartiment de de specialitate din cadrul aparatului propriu al primarului / comisie de specialitate , a examinat ***proiectul de hotărâre*** *propus de Primarul Comunei Valea Ierii privind aprobarea prelungirii termenului de închiriere a pajiştilor aflate în domeniul privat al Comunei Valea Ierii din judeţul Cluj, prin semnarea de acte adiţionale în acest sens*, ***constatând că acesta nu contravine legii, nici prin conţinut, nici prin redactare, îndeplinind cerinţele de legalitate si oportunitate***.

 Propunem adoptarea acestuia in prima şedinţă a Consiliului Local *Valea Ierii*.

Consilier superior,

 Angela Varga